**Naziv obveznika:** TRGOVAČKI SUD U VARAŽDINU **Razina:** 11

**RKP:** 3574 **Razdjel:** 109

**Matični broj:** 03365042 **Šifra djelatnosti:** 8423

**OIB:** 07397915111 **Šifra županije:** 5

**Pošta i mjesto:** 42000 VARAŽDIN **Šifra grada/općine:**472

**Adresa sjedišta :** BRAĆE RADIĆA 2

**Oznaka razdoblja:** 2023-12

**OBRAZLOŽENJE IZVJEŠTAJA O IZVRŠENJU PRORAČUNA I FINANCIJSKOG PLANA ZA RAZDOBLJE OD 01.01.-31.12.2023. GODINE**

 **1.UVOD**

Izvještaj o izvršenju proračuna i financijskog plana Trgovačkog suda u Varaždinu za razdoblje od 01.01.-31.12.2023. godine podnosi se temeljem odredbi čl. 76. i odredbi članka 81. Zakona o proračunu ("Narodne novine" broj 144/21), Pravilnika o polugodišnjem i godišnjem izvještaju o izvršenju proračuna i financijskog plana ("Narodne novine" broj 85/23) i uputi Ministarstva financija, te sadrži slijedeće stavke:

Opći dio i posebni dio iskazan u tabelama:

-Sažetak računa prihoda i rashoda i računa financiranja,

-Izvještaj o prihodima i rashodima prema ekonomskoj klasifikaciji,

-Izvještaj o prihodima i rashodima prema izvorima financiranja,

-Izvještaj o rashodima prema funkcijskoj klasifikaciji,

-Posebni dio

**2.OPĆI DIO FINANCIJSKOG PLANA**

Financijski plan suda za 2023. godinu odnosi se na:

-planirani prihodi poslovanja: 824.647,01 eura

-planirani rashodi poslovanja: 824.647,01 eura

Prijenos sredstava iz prethodnih godina te prijenos sredstava u slijedeće razdoblje odnosi se na iznos neutrošenih vlastitih prihoda.

**3.OBRAZLOŽENJE**

Ukupni prihodi za razdoblje od 01.01.-31.12.2023. godine planirani su u iznosu od 824.647,01 eura, a ostvareni su u iznosu od 823.971,27 eura, što je 99,92 %.

Prihodi su ostvareni:

- iz Državnog proračuna u iznosu od 823.404,83 eura, izvor 11,

- vlastiti prihodi koji su ostvareni preslikom sudskih akata u iznosu od 566,44 eura, izvor 31.

Ukupni rashodi za 2023. godinu planirani su u visini prihoda u iznosu od 824.647,00 eura, a ostvareni su, u razdoblju od 01.01.-31.12.2023. godine, u iznosu od 823.971,27 eura, što je ostvarenje od 99,92% planiranih rashoda za 2023. godinu. U odnosu na isto razdoblje 2022. godine, rashodi su povećani za 16%.

Analizom vrijednosti planiranih i ostvarenih rashoda vidljivo je da ostvareni rashodi prate planirane vrijednosti.

Najviša stavka poslovanja čine rashodi poslovanja za zaposlene koja obuhvaća plaće i ostala materijalna prava kao što su jubilarne nagrade, pomoći, regres, naknada prijevoza te doprinosi na plaće. Navedeni rashodi čine 91 % ukupnih rashoda poslovanja.

Vidljiv je porast rashoda za zaposlene u odnosu na razdoblje izvršenja 01.-12.2022. godine za 19,24% s obzirom da je u izvještajnom razdoblju došlo do znatnog povećanja iznosa za plaće, regresa i naknade prijevoza.

Na materijalne rashode poslovanja za izvještajno razdoblje odnosi se 9% ukupnih rashoda i to najvećim dijelom za troškove poštarine i uredskog materijala.

U razdoblju od 01.01.-31.12.2023. godine ostvarenje ukupnog Financijskog plana u odnosu na izvorni plan iznosi 97%.

Sukladno Uputi Ministarstva financija izvještaji „Račun financiranja“ i Račun financiranja prema izvorima financiranja,“ nisu popunjeni.

Izvještaj o izvršenju proračuna i financijskog plana objaviti će se na internetskoj stranici Trgovačkog suda u Varaždinu.

U Varaždinu, 28. ožujak 2024.

 Odgovorna osoba:

 Marija Levanić Škerbić